طيب خلينا نحط المفاهيم في أماكنها الصحيحة عاوز اعرف يعني إيه عنصرية؟
والله يا صديقي أنا ماليش في التعريفات ، بس عاوز تقول أن الإسلام بيفضّل المسلم على الكافر يعني؟  الجواب : آه بيفضله ، بشكل واضح وصريح ، وبيعتقد أن واحد بس مؤمن خير من مليء الأرض من الكفار.  النبي قال : لا فضل لعربي على أعجمي ، ولا لأعجمي على عربي ، ولا لأبيض على أسود ، ولا لأسود على أبيض إلا بالتقوى! فهو آه طبعًا ، ضمن "دين الإسلام" نحن جميعًا نعتقد أن المسلم - أي مسلم - خيرٌ عند (الله) - اللي هو المشرّع وفقًا لديننا الإسلامي واللي بيوزع الحقوق ويحط الحدود بين البشر = المسلم خير عنده من الكافر. دي قضية واضحة ، سميها بقى عنصرية ، سميها زي ما تسميها ، مش هنخش في مسميات ونسيب المضمون.  المهم إني أضمن له حقه في إنه لا يظلم في أرض الإسلام إطلاقًا وتحت شريعته - اللي هو الكافر يعني - وهو دا الحاصل ، لو هو قتل فالدية من حق أولياء القتيل (خدوا حقهم وانصرفوا) ، والعقوبة من حق السلطان (عاقبه بقى بالسجن بالجلد ، حسب) ، ولكن الدّم من حق الله (هو اللي بيقول دا دم حلال ودا دم حرام ، وماحدش تاني عنده الحق دا) باختصار شديد أهه.